Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: szóló 1998. évi III. törvényben kiegészítette – határidõhöz
Paragraph Index: 447

szóló 1998. évi III. törvényben kiegészítette – határidõhöz kötött – döntési kötelezettséggel (20. §). A Házbizottságnak az Országgyûlés 2000. július 19-i ülésén elfogadott H/283331. sz. javaslata a Házszabálytól való eltérésrõl, utalt az Országgyûlés döntési monopóliumára: „Az Országgyûlés a vitát követõen dönt arról, hogy a népi kezdeményezéssel egyetért vagy sem.” A jelen ügyben a népi kezdeményezés tárgya: az Országgyûlés alkalmazza az Alkotmány 28. § (2) bekezdését. Evidencia, hogy az Országgyûlés feloszlásának kimondása az Országgyûlés hatáskörébe tartozó kérdés. Tisztázni kell a népi kezdeményezés tárgyaként az Alkotmányban elõírt feltétel – „az Országgyûlés hatáskörébe tartozó kérdés” [Alk. 28/B. § (1) bekezdés] – az Országgyûlés számára az Alkotmányban biztosított valamennyi hatáskört magában foglalja-e. Álláspontom szerint a válasz nemleges. A népszavazás és a népi kezdeményezés viszonyában az Országgyûlés hatáskörébe tartozó kérdés alatt nem ugyanazt kell érteni; ugyanis az Alkotmány 28/C. § (5) bekezdése az ún. tiltott tárgyak meghatározásával direkt módon korlátozza a népszavazás szempontjából szóba jöhetõ országgyûlési hatásköröket. Ezek a népszavazás-kezdeményezési korlátok a népi kezdeményezésre – az Alkotmány 28/C. § (5) bekezdés c) pontjának kivételével – nem irányadóak. A hivatkozott rendelkezés értelmében nem lehet országos népszavazást tartani az Országgyûlés feloszlásáról. Álláspontom szerint az Alkotmány 28. § (2) bekezdésének alkalmazása sem lehet tárgya az országos népi kezdeményezésnek. Az Alkotmány 2. § (2) bekezdése értelmében a népszuverenitás-elvû hatalomgyakorlás közvetett és közvetlen jogi formákban realizálódik: a nép „…a népszuverenitást választott képviselõi útján, valamint közvetlenül gyakorolja.” Más szóval: az Országgyûlés által, illetõleg a népszavazás, valamint a népi kezdeményezés útján. Az Alkotmány 19. § (2) bekezdése határozza meg, hogy az Országgyûlés az Alkotmány 2. § (2) bekezdésében deklarált népszuverenitásból eredõ jogait gyakorolva – általános hatáskörként – biztosítja a társadalom alkotmányos rendjét, meghatározza a kormányzás szervezetét, irányát és feltételeit. Az Alkotmány 19. § (3) bekezdése, visszautalva a

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes